Panzerhaubitze 2000

alt=PzH 2000 Vācijas armijā|thumb|''PzH 2000'' Vācijas armijā

***Panzerhaubitze 2000*** (saīsināti ***PzH 2000***) ir Vācijā izstrādāta 155 mm kāpurķēžu pašgājēja haubice ar 52 kalibra stobru. Artilērijas sistēma izstrādāta sadarbībā starp Vācijas uzņēmumiem *Krauss-Maffei Wegmann* (KMW) un *[[Rheinmetall]]*. *PzH 2000* oficiāli pieņemta dienestā Vācijas bruņotajos spēkos 1998. gadā. Tā tiek uzskatīta par vienu no modernākajām pašgājējām haubicēm pasaulē, izceļoties ar augstu šaušanas ātrumu, precizitāti un lielu darbības rādiusu.

## Izveide
1980. gados Vācija, Lielbritānija un Itālija uzsāka kopīgu projektu, kura mērķis bija izstrādāt jaunas paaudzes pašgājēju haubici, kas aizstātu novecojušās amerikāņu M109 artilērijas sistēmas. Projekts bija zināms kā SP-70. Tomēr tā izstrādes laikā radās tehniskas grūtības, pieauga izmaksas un sarežģījās starptautiskā sadarbība, tāpēc 1986. gadā projektu pārtrauca.

Pēc SP-70 programmas slēgšanas Vācijas valdība nolēma izstrādāt jaunu haubici, izmantojot savas militārās rūpniecības jaudas. Jaunajai sistēmai bija jāatbilst modernizētajām NATO prasībām mobilitātes, uguns jaudas un automatizācijas jomā. No vairākiem piedāvātajiem projektiem tika izvēlēts uzņēmuma *Wegmann & Co* risinājums.

Pirmais *PzH 2000* prototips pabeigts 1993. gadā. Pēc izmēģinājumiem un sistēmas pilnveidošanas haubici 1998. gadā pieņēma dienestā Vācijas bruņotajos spēkos.

## Dizains
thumb|''PzH 2000'' iekšpuse
thumb|Haubices izmantotā munīcija
*PzH 2000* aprīkota ar 155 mm NATO standarta lielgabalu, kura stobra garums ir aptuveni 8 metri. Lielgabalu izstrādāja uzņēmums *[[Rheinmetall]]*. Sistēmai ir daļēji automatizēta ielādēšanas sistēma, kas ievērojami paātrina šaušanas procesu.

Haubice spēj izšaut trīs šāvienus aptuveni 9 sekundēs, kā arī līdz 10 šāvieniem minūtē intensīvas uguns režīmā. Munīcijas ielādēšana ir automatizēta, un divi operatori var ielādēt līdz 60 lādiņiem un lādiņu uzpildēm mazāk nekā 12 minūtēs.

Ar standarta lādiņiem maksimālais šaušanas attālums ir apmēram 30 km, bet ar aktīvi-reaktīvajiem lādiņiem tas var sasniegt vairāk nekā 50 km. Haubice var izmantot arī vadāmo munīciju, piemēram, *M982 Excalibur* un *SMArt 155*.

Šasija un tornis izstrādāti uzņēmumā *Wegmann*, un daļa komponentu līdzinās tiem, kas izmantoti *[[Leopard 2]]* tankā. Tornis aprīkots ar radaru, kas mēra katra izšautā lādiņa sākuma ātrumu, lai uzlabotu šaušanas precizitāti.

## Pielietojums
*PzH 2000* pirmo reizi izmantoja Nīderlandes Bruņotie spēki pret ''Taliban'' kustību Kandahāras vilajetā, Afganistānā. Pēc tam haubici regulāri izmantoja koalīcijas spēki Orūzgānas vilajetā. Vācijas Bundesvērs *PzH 2000* pirmo reizi izmantoja 2010. gadā Kondozas vilajetā.

### Krievijas un Ukrainas karš
2022. gada jūnijā Ukrainai piegādāja divpadsmit *PzH 2000* haubices: septiņas no Vācijas un piecas no Nīderlandes. Haubices demonstrēja augstu kaujas efektivitāti, taču ārkārtīgi intensīvas lietošanas dēļ tām bija nepieciešama bieža apkope. Pēc *Rheinmetall* izpilddirektora teiktā, *PzH 2000* lielgabala stobra kalpošanas laiks ir aptuveni 4500 šāvienu, pēc tam stobrs ir jāmaina; tomēr Ukrainā ar vienu stobru tika veikti pat  šāvieni. Bundesvērs nosūtīja rezerves daļas, un ieroču remontam izvēlējās remonta centru Lietuvā. Vēlāk Ukrainai piegādāja vēl *PzH 2000* haubices, un to kopējais skaits pārsniedza 40 vienības.

## Operatori
thumb|Valstis, kas izmanto ''PzH 2000''
Valstis, kas izmanto *PzH 2000*: 
* 
* 
* 
* 
* 
* 
* 
* 
* 

## Atsauces

## Ārējās saites